23.2.2023.
HR
Službeni list Europske unije
L 58/2041 EUROPSKA SLUŽBA ZA VANJSKO DJELOVANJE
POGLAVLJE 2 2 — OSTALI RASHODI POSLOVANJA (nastavak)
225
(nastavak)
2250
(nastavak) — Nekoliko projekata može se provoditi usporedno sa studijom kako bi se ispitale moguće značajke Europske diplomatske akademije u praksi i ocijenio njihov učinak, što bi doprinijelo studiji, kao što je pilot-program Europske diplomatske akademije koji bi se sastojao od dvomjesečnog rezidencijalnog pilot-programa za odabranu skupinu od 60 osoba i diplomatskih pripravnika iz država članica i institucija Unije.
Osim toga, Erasmus za diplomate omogućio bi mladim diplomatima, njih 60, da u prvim godinama službe provedu do dva mjeseca u vanjskoj službi druge države članice ili u ESVD-u, uključujući nasumično odabranu delegaciju Unije.
U sklopu pilot-programa Erasmus za diplomate može se ispitati mogućnost da osoblje ESVD-a provede do dva mjeseca u službi države članice koja nije njihova matična država.
Budu li ti pilot-programi uspješni, to bi moglo dovesti do jednogodišnjeg akademskog programa.
Pilot-projektom će se moći financirati studija o mogućnosti osnivanja takve Europske diplomatske akademije pod sadašnjim uvjetima kao i provedba dvaju opisanih pilot-programa.
Produljenje pilot-projekta za godinu dana pružit će čvršću osnovu, čime će se osigurati održivost projekta.
Cilj druge faze pilot-projekta bit će dvojak: — Produljenjem studije pružiti više analiza i mogućnosti za stvaranje Europske diplomatske akademije pružanjem analize potreba za osposobljavanjem i razmatranjem ciljnih skupina buduće akademije, uključujući mogućnost da u budućnosti postanu diplomati Unije koji nisu diplomati iz država članica.
Studija bi također trebala analizirati pripreme za mogući ulazak u ESVD i delegacije Unije. — Organizirati drugu pilot akademsku godinu (nakon one predviđene u prvoj fazi pilot-projekta) kako bi se uključili njegovi rezultati, kao i dimenzija sudjelovanja diplomata država članica u budućoj Europskoj diplomatskoj akademiji.
Sudionici bi u načelu, kao i tijekom prve faze, trebali biti oko 60 diplomata iz država članica i institucija Unije.
Ove bi druge godine dva elementa pilot-projekta, odnosno studija i navedenog pilot akademskog programa, trebali pružiti potrebnu prethodnu čvrstu bazu dokaza i analizu u pogledu pravnog i administrativnog ustroja, modela provedbe, upravljačkih tijela i proračunskih zahtjeva za buduću Europsku diplomatsku akademiju.
Rezultati analize trebali bi se odnositi i na moguće lokacije za Europsku diplomatsku akademiju, koja bi se mogla nalaziti u različitim postojećim institucijama Unije za akademsko i diplomatsko osposobljavanje koje su visoko specijalizirane za vanjsko djelovanje Unije kako bi stekle svoje akademsko i praktično iskustvo u tom području.
Pravna osnova
Pilot-projekt u smislu članka 58. stavka 2.
Uredbe (EU, Euratom) 2018/1046 Europskog parlamenta i Vijeća od 18. srpnja 2018.
o financijskim pravilima koja se primjenjuju na opći proračun Unije, o izmjeni uredaba (EU) br.
1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br.
1316/ 2013, (EU) br. 223/2014, (EU) br. 283/2014 i Odluke br.
541/2014/EU te o stavljanju izvan snage Uredbe (EU, Euratom) br.
966/2012 (SL L 193, 30.7.2018., str. 1.).